als_Latn dik_Latn sag_Latn
Ky urdhër i prefektit të Kukësit nuk është zbatuar nga gjithë administrata, edhe pse një pjesë e mirë e saj ka filluar të paguajë një pjesë të detyrimeve të prapambetura ndaj CEZ-it. Siç shihet edhe nga pamjet, në zyrat e kujdesit të klientit të CEZ-it, ku paguhen faturat e energjisë nuk hyn njeri, ndërsa pagesat nëpërmjet bankave thuajse nuk ekzistojnë. Ashtu si dhe rrethet e tjera , ndalesa në pagë e detyrimit për dritat shikohet si një masë pa bazë ligjore, por qeveria duket se nuk do tërhiqet këtë herë. Abdulla Domi, sekretar i prefekturës, thotë se rezultatet e grupit të task forcës ditët e fundit kanë qenë domethënëse
Kukësi në fakt, mban vendin e fundit në listën për shlyerjen e detyrimeve ndaj “CEZ Shpërndarje” në gjithë vendin, ndërsa fenomeni i mospagësës nis që në fillimvitet ‘90-të. Moskompensimi i pronave dhe tokave të përmbytura nga ndërtimi i hidrocentralit të Fierzës në vitin 1978, gjendja e rënduar social-ekonomike, por dhe neglizhenca e shtetit, kanë bërë që sot nga konsumatorët familjarë të paguajnë vetëm 3.8 % e tyre. Pagesa për subjektet private është në masën 68% ndërsa debitorë të mëdhenj janë edhe institucionet shtetërore. Sipas Zyrës së Shërbimit Social, afro 70% e familjeve në rang qarku trajtohen me ndihmë ekonomike që në masën më të lartë është 8 mijë lekë në muaj dhe ndalesa e kësaj shumë për pagimin e faturës së energjisë elektrike do të çonte në një konflikt social për shumë familje. Këtë argument ekonomik nxjerrin edhe banorë të ndryshëm, që justifikojnë sipas tyre borxhin ndaj CEZ-it, edhe pse askush prej tyre nuk është debitor p.sh. ndaj kompanive celulare apo atyre që ofrojnë shërbime televizive. Grupimi më i madh i debitorëve, tashmë njihen si të përmbyturit, që s’kanë ndërmend të shlyejnë faturat pa zgjidhur më parë problemin e dëmshpërblimit të pronave të tyre nën ujë.
Në disa tentativa të pak kohëve më parë për ndërprerje kolektive të dritave ka patur një reagim dhe protesta të banorëve deri në ndërprerje dhe bllokim të autostradës dhe më pas dritat janë lëshuar sërish.
als_Latn als_Latn als_Latn